Caritas Đakovačko-osječke nadbiskupije i Zakladna uprava Nadbiskupijske zaklade „Dr. Nikola Dogan“ raspisali su od 1. kolovoza do 10. listopada natječaj za dodjelu novčane pomoći iz navedene Zaklade za pomoć učenicima i studentima na području Đakovačko-osječke nadbiskupije tijekom školske/akademske godine 2019./2020.
Na natječaj za dodjelu novčane pomoći molbu mogu uputiti učenici osnovnih i srednjih škola, redoviti studenti i doktorandi. Učenici ili studenti koji ponavljaju godinu, ne mogu se natjecati za novčanu pomoć.
Sve informacije o uvjetima natječaja i potrebnoj dokumentaciji dostupne su na mrežnim stranicama Caritasa Đakovačko-osječke nadbiskupije.